**Образац 12**

ЈАВНО КОМУНАЛНО ПРЕДУЗЕЋЕ УСЛУГА БОЉЕВАЦ

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2018. до 31.12.2018.

Бољевац, 25.01.2019.

**I ОСНОВНИ СТАТУСНИ ПОДАЦИ**

Пословно име: Јавно комунално предузеће Услуга Бољевац

Седиште: Бољевац

Претежна делатност: 3811-скупљање отпада који није опасан

Матични број: 07183267

ПИБ: 102130978

Надлежно министарство: Надлежни орган јединице локалне самоуправе СО Бољевац

Делатности јавног предузећа/друштва капитала су:

-комунална делатност ( чистоћа, зеленило, гробљанске услуге и др.)

-водовод и канализација (снабдевање града и МЗ пијаћом водом, сакупљање, одвођење и пречишћавање отпадних вода.)

-зимско и летње одржавање локалних и некатегорисаних путева.

Годишњи/трогодишњи програм пословања: Програм пословања за 2018. год. усвојен је 20.12.2017. на седници Општине Бољевац*,*а Прва измена Програма пословања за 2018.год. усвојена је 16.05.2018.год.на седници Скупштине општине Бољевац,на основу члана 59. Закона о јавним предузећима (Сл.гласник РС бр. 119/2012), члана 39. Статута Општине Бољевац (Сл.лист Општине Бољевац бр. 1/08 i 25/15).

**II ОБРАЗЛОЖЕЊЕ ПОСЛОВАЊА**

1. БИЛАНС УСПЕХА

Реализација пословних прихода је већа у односу на план за IV квартал (5%).

Приходи од продаје производа и услуга већи су од планираних за 7%. Приходи од премија, субвенција, дотација, донација и сл. су мањи у односу на планиране. Други пословни приходи су мањи од планираних за 1%. Код финансијских прихода имамо реализацију већу за 4% у односу на план.

Пословни расходи су мањи од планираних за 2%. Трошкови материјала су већи од планираних за 24% а трошкови зарада,накнада и осталих личних примања су мањи за 5% у односу на план .Трошкови производних услуга су на нивоу планираних. Трошкови амортизације су мањи за 27%, јер је већина опреме амортизована у претходним годинама.

ЈКП Услуга је у извештајном периоду остварила пословни добитак у износу од 11175 хиљада дин. што је за 77% веће у односу на план.

Финансијски приходи по основу обрачунатих камата за неблаговремено плаћене рачуне потрошача су већи за 4% од планираних, а и финансијски расходи по основу обрачунатих камата по кредитима за ликвидност су мањи у односу на планиране за 77% тако да је остварен добитак из финансирања у износу од 639 хиљаде динара.

Имамо приходе од наплате исправке потраживања у износу од 1215 хиљ.динара што је дупло веће од плана и расходе на име усклађивања вредности потраживања која су застарела у износу од 4292 хиљада динара, што је скоро тродупло више од плана.

На основу ових података за период 01.01 – 31.12.2018.год. утврђен је добитак из редовног пословања у износу од 7767 хиљада динара који се умањује за нето губитак пословања који се обуставља у износу од 4 хиљ.динара тако да добитак пре опорезивања износи 7763 хиљаде динара.

2. БИЛАНС СТАЊА

Стална имовине на дан 31.12.2018. износи 70.477 и већа је у односу на план за први квартал за 4%.

Вредност обртне имовине (залихе и потраживања) износи 23334 хиљ.динара, а то је веће за 41% у односу на план. Залихе материјала су веће у односу на план јер је по јавној набавци извршена набавка помоћног материјала који се сада налази у магацину и требоваће се по потреби. Потраживања по основу продаје су већа у односу на план за 42% услед слабије наплате потраживања.

Друга потраживања, тј. потраживања од буџета и радника мања су за 8% у односу на план.

Стање готовине на крају квартала износи 398 хиљ.динара, а планирано је 100 хиљ.

Укупна актива тј. Пословна имовина је 94.073 хиљ.дин. и већа је за 11 % у односу на план.

Капитал је већи у односу на план. Нераспоређени добитак је добитак из текућег периода у износу од 7763 хиљ.дин и нераспоређени добитак из 2017.год.у износу од 513 хиљ.динара.Губитак из претходног периода покривен је у целости по одлуци Надзорног Одбора.

Дугорочна резервисања и дугорочне обавезе су мање у односу на план за квартал, а састоје се од резервисања накнада запосленима за неисплаћен превоз где је повећање за 46% и дугорочних кредита Уницредит банке, где имамо смањење у односу на план због извршених отплата кредита.

Краткорочне обавезе су веће за 3% у односу на план, где имамо повећање краткорочног кредита код Уникредит банке, док је стање добављача на нивоу планираног, а обавезе за неисплаћену зараду за децембар месец повећану за 3% у односу на план.

Укупна пасива је 94.073 хиљ.динара.

3. ИЗВЕШТАЈ О ТОКОВИМА ГОТОВИНЕ

Прилив готовине из пословних активности за четврти квартал је за 1% мањи у односу на план.И одлив готовине из пословних активности је мањи за 1% у односу на план.

Нето одлив готовине из активности финансирања је мањи у односу на план (18%) и износи 3470 хињ.динара а односи се на отплате дугорочних кретида у износу од 3965 хиљаде динара умањено за стање краткорочних кредита у износу од 495 хиљ.динара.

С обзиром да имамо већи прилив готовине у овом периоду са готовином на почетку периода у износу од 290 хиљ.дин. и приливом за позитивне курсне разлике у износу од 11 хиљада динара,и одливом готовине за нег.кур.разлике у износу од 27 хиљ. на крају периода стање готовине износи 398 хиљ.дин.

4. ТРОШКОВИ ЗАПОСЛЕНИХ

Реализација трошкова запослених је мања у односу на план (Нето, бруто 1 и бруто 2).

Код накнада по уговору за привремене и повремене послове имамо остварење веће у односу на планирано и односи се на четири јавна рада преко Националне службе за запошљавање, тако да ту имамо извршење веће у односу на план.

Што се тиче превоза радника на посао, укалкулисани трошкови су мањи у односу на план. Сада се исплаћује превоз радника у износу од 100% увећан за износ порезе преко неопорезивог износа, а за задња два месеца обрачунат је превоз по цени карте од 50,00 динара у једном правцу по тренутном ценовнику Бортравела.

Отпремнина је исплаћена за једног радника који је отишао у пензију због проглашења неспособности за рад и то у претходном кварталу.

Солидарна помоћ радницима због болести исплаћена је у износу од 40000,00 динара, и то двојици радника., а исплаћена је и помоћ за преминулог пензионера у износу од 35000,00.дин.

За овај период исплаћена је и солидарна помоћ радницима по Анексу II ПКУ из средстава општине по Програму коришћења будџетске помоћи.

Стипендије нису исплаћиване у овом кварталу.

5. ДИНАМИКА ЗАПОСЛЕНИХ

У овом кварталу 2018 имамо одлив 13 радника и прилив 7 радника.

6. КРЕТАЊЕ ЦЕНА ПРОИЗВОДА И УСЛУГА

Цене су остале на нивоу 2016. године сем смањења цена за воду и смеће према привреди, повећања цена за есхумацију леша из гроба и увођења наплате извожења смећа по МЗ према броју члана домаћинства.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Што се тиче субвенција, пренето је

По позицији – Водовод, канализација пренето је 3.154.880,04 дин.

По позицији – разлика између утрошених и фактурисаних средстава на Ртњу –1.790.125,08 дин.

По позицији – разлика између утрошених и фактурисаних средстава за Боговину – 396.000,00 дин.

По позицији – јавна расвета пренето је 923.184,05.дин.

По позицији – зоо хигијена пренето је 480.000,00 дин.

По позицији – оправка булдожера пренето је 228.612,40

По позицији – сол.помоћ по Анексу ПКУ пренето је 1.881.000,00

По позицији – израда електроормара пренето је 275.976,00

За период 01.01-31.12. укупно је пренето 9.129.778,00 дин.

8. СРЕДСТВА ЗА ПОСЕБНЕ НАМЕНЕ

Средства за репрезентацију планирана су у истом износу као и прошле године од 120.000 динара, а за овај период утрошено је 34% од планираног износа.

Средства за рекламу и пропаганду су планирана на нивоу 2017. год и износе 70.000дин а утрошено је 70% од планираног износа.

Солидарна помоћ радницима је планирана у износу од 100.000,00 динара и ребалансом је планирана сол.помоћ радницима по ПКУ у износу од 2.190.000 а исплаћено је 75.000,00 динара и солидарна помоћ по ПКУ што износи 98% остварења.

9. ИЗВЕШТАЈ О ИНВЕСТИЦИЈАМА

У 2018 год. Планом пословања нису планиране инвестиције.

Оснивач је набавио камион Аутосмећар IVECO-RESOR у вредности од 110894,11 еур путем финансијског лизинга и уговором га дао на коришћење ЈКП Услуга.

10. НЕТО ДОБИТ

На основу Одлуке Надзорног одбора ЈКП Услуга је 21.06.2018. године уплатила оснивачу износ од 56.316 на име остварене нето добити која припада оснивачу према Закону о јавним предузећима.

**III ЗАКЉУЧНА РАЗМАТРАЊА И НАПОМЕНЕ**

У ЈКП Услуга није дошло до поремећаја у пословању што је довело до позитивног резултата и предузеће је пословало са добитком у износу од 7.763 хиљ.динара.

Датум

25.01.2019. Потпис и печат

\_\_\_\_\_\_\_\_\_\_\_\_\_\_\_\_\_\_\_\_\_\_\_